Norman Gabrielsen

Norman August Gabrielsen (født 3. juni 1920 i Ny-Hellesund, død 3. august 2000 i Bærum)«Nekrologer. Norman Gabrielsen», Aftenposten, 14. august 2000, s. 23. var en norsk offiser som gjorde tjeneste i Kompani Linge under andre verdenskrig. For sin innsats under andre verdenskrig ble han tildelt Krigskorset med sverd, Norges fremste utmerkelse.

 Bakgrunn 
Gabrielsen vokste opp i Farsund, som ett av tre barn i en familie der faren var kaptein i handelsflåten. Han fullførte middelskolen. Deretter seilte han ett år til sjøs, før han i 1938 tok radioskolen, for deretter å seile ute som telegrafist fra sommeren 1939.

 Andre verdenskrig 
Ved utbruddet av andre verdenskrig seilte Gabrielsen på USA. I desember 1940 ble han telegrafist på tankbåten «Ranella», som fra våren 1941 gikk i atlanterhavsfart med olje til Storbritannia. Under en tilbaketur fra Portsmouth ble «Ranella» torpedert og senket med kanonild fra en tysk ubåt. Gabrielsen kom ombord i en livbåt, som etter tolv døgn i sjøen greide å ta seg til Portugal. Derfra kom Gabrielsen til Storbritannia der han kom med i Norwegian Independent Company No. 1, senere kjent som Kompani Linge.

Gabrielsen fikk opplæring som kommandosoldat. Han deltok i Lofotraidet romjulen 1941. Han ble sersjant i 1942. I november 1942 ble han sluppet i fallskjerm ved Bykle i det okkuperte Norge, men operasjonen ble oppdaget og Gabrielsen måtte, sammen med operasjonens andre deltagere, ta seg over til Sverige. Han deltok deretter i operasjoner for å bedre radiosambandet mellom motstandsbevegelsen i Oslo og Østfold og Storbritannia, også ved å fungere som instruktør for medlemmer av Milorg, slik at flere radiosendere kunne etableres og holdes operative. Han var blant annet involvert i Operasjon Thrush.Trygve Christensen: Bærum og krigen: 1940-1945, Bekkestua: Bærum bibliotek, 1995, s. 102. Gabrielsens innsats fra 1943 og utover 1944 var avgjørende for etableringen av sambandet mellom Milorgs sentralledelse og Storbritannia.Se også Cato Guhnfeldt: Bomb Gestapo-hovedkvarteret!, Oslo: Wings, 1995, s. 140. Tidlig i 1945 fik han sambandet operativt igjen etter et sammenbrudd.Erik Gjems-Onstad: Krigskorset og St. Olavsmedaljen med ekegren, Oslo: Grøndahl-Dreyer, 1995, s. 173-174. Fram til frigjøringen i mai 1945 fungerte Gabrielsen som sjef for radiotjenesten i Milorgs sentralledelse.For hans rolle i Milorg, se også Gunnar Sønsteby: Rapport fra «Nr 24», s. 184f og s. 227. I 1944 hadde Gabrielsen steget i gradene til fenrik.

 Utmerkelser 

For sin innsats i etableringen og opprettholdelsen av radiosambandet mellom Milorg og Storbritannia ble Gabrielsen i statsråd 7. mars 1947 tildelt Krigskorset med sverd. Han ble også tildelt St. Olavsmedaljen med ekegren og fikk H.M. Kongens erindringsmedalje for tjenesten som kongefamiliens livvakter i frigjøringsdagene og ved kong Haakons hjemkomst i 1945.«"24" fikk sine tre sverd i går», VG, 20. august 1946, s. 2. Gabrielsen ble også tildelt den britiske King's Medal for Courage in the Cause of Freedom.

 Etter krigen 
Etter andre verdenskrig arbeidet Gabrielsen i 32 år for flyselskapet Scandinavian Airlines System. Han ble i 1946 radiotelegrafist i selskapet. I 1953 ble han navigatør og pilot på propellfly og ble senere også pilot på jetflyet DC-8.thumb|Gabrielsen mottok Krigskorset med sverd, Norges høyeste utmerkelse 
 Referanser 

Kategori:Medlemmer av Kompani Linge
Kategori:Krigskorset
Kategori:Telegrafister
Kategori:St. Olavsmedaljen med ekegren
Kategori:H.M. Kongens erindringsmedalje
Kategori:King's Medal for Courage in the Cause of Freedom